pinahihintulutan baga ninyong makasulat ako ng isang articulo ukol sa bagay na iyan? ang tanong ni ben zayb napakakaunti ang nag iisip sa lupaing ito. custodio, ani aling victorina na nagpakendengkendeng at kumilingkiling kung ang lahat ay mag aalaga ng pato ay dadami ang itlog na balot. uy nakapangdidiri! matabunan na muna ang wawa! sa silong ay iba naman ang nangyayari. nangakaupo sa bangko at sa maliliit na luklukang kahoy, kasalamuha ng mga maleta, bakol at tampipi, sa kalapit ng makina, init ng kaldera, singaw ng katawang tao at mabahong amoy ng langis, ay naroon ang lalong makapal na taong sakay. tinatanaw na matahimik ng ilan ang sarisaring anyo ng mga pangpangin sa gitna ng dagundong ng mga pala, ingay ng makina, sagitsit ng nakatatanang singaw, buluwak ng tubig na nahahalo, pasuwit ng pakakak.